**Cartea Mare**

*Cârdei V. Mariana*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

În sfârşit, ne-am regăsit,

doresc să fii fericit,

să trezesc din adormire,

delicata-ţi fire.

Te-am simţit nerăbdător

şi cuprins de dor,

recunosc în sărutare,

marea disperare.

O surpriză absolută

şi de mine percepută

readuce-n amintiri

timpuriile iubiri.

Nu este Fata Morgana,

totul e real

intuiesc că aşa este

fluxul estival.

Te sărut şi te ador,

gura ţi-e amară,

eşti puţin neliniştit,

ca o mică fiară.

Mă cuprinzi şi mă-nfioară

a ta dăruire,

inima-ţi înalţă imnuri

pline de iubire.

Ne-am regăsit şi ne iubim,

nu-i o întâmplare,

aşa ne este nouă dat,

e scris în Cartea Mare.